
1. Bedieviai. 


Nerasi dviejų žmonių, kad abu būtų vienodu. Jei akis 
bus tokios, tat nosįs bus netokios. Jei nosįs bus tokios, tat 
plaukai bus kitoki, ūgis bus nelygus. Vienas bus žeme- 
lesnis, kitas augštelesnis. Tai kaslink stovylos.  Kaslink 
kūno jausmų ir-gi vienodumo nėra. Vienas yra piktas, kaip 
širšelė, kitas nulaidus, kaip karvelis. Vienas yra opus, kaip 
skaudulys, kitas rurmbus, kaip žydo arklys. Aną užgauna 
menkas žodelis, o šis ir iškoneveiktas juokias. 

Dvasės karalystė yra kurkas nevienodesnė ir už kūno 
formą ir už kūno jausmus. Vienas skraido padangėse, rašo 
gudrias knygas, pramano (nebūtus daiktus, o kitas slankioja 
pažemiais, vos paskaito vieną-kitą maldelę, nemoka nė vyžos 
kaip reikiant nupinti. Vienas meldžias ašaromis aptekęs, 
gyvas lipa Dangun, kitas gula ir kelias, nepasakęs Dievui 
nei ačių nei išgraužk. Anas dūsauja iš širdies dugno už savo 
nuodėmes, pasninkauja dienas, mėnesius maldaudamas griekų 
atleidimo, o šis švilpauja sau vaikščiodamas Iloc būtų pats 
nekaltasis žmogus ant svieto, skuta lašinius kiaurą gavėnę 
ir visas vigilijas. Nėra prašęs griekų atleidimo nė apsirikęs, 
nes jis tarias jų visai neturįs. 

Ta Dvasės privalumų yvairybė ir gimdo begalinę nuo- 
monių keistybę taip, juog du žmogu nebesutinka tarpu savęs 
tame pačiame klausime. Kas vienam rodos baltas, tas antram 
regis juodas. Vienas sako kelk augštyn, kitas šaukia leisk 
žemyn. Vienas sako yra, kitas ginčyja, kad nėra. 

Tai pasakius, nebesunku numanyti, iškur ir dėlko atsi- 
rado keistų-keisčiausi mokslai, ginčai, rietinos. Vienas sty- 


gauja saviškai, kitas vėl saviškai. Vienas kviečia, klausyk 
manęs, aš skelbiu tikrą teisybę, kitas sako, neklausyk, jis 
meluoja, jo nuomonė yra netikusi, jo kalba yra klaidi. Žmo+ 
gus, pakliuvęs tokių keistuolių tarpan, tankiai pats nebežino, 
kurion pusėn virsti. Prisiklausius, rods tai abu puikiai kalba. 

Tuos visokius ginčytojus vadina“ tokiais vardais, kokius 
jie užsipelnė savo ginčais. Vadina: Nihilistais, Materijalistais, 
Racijonalistais, Socijalistais, Ateistais, Panteistais, ir dar kana- 
kaip. Lietuvis, galvos nesukęs, vadina visus vienu vardu 
Bedieviai. Ir vadina labai teisingai, nes visi tie istai įštikrųjų 
yra bedieviai. Jie visi nepripažįsta Dievo, pamina po kojų 
Religiją, kaipo burtus, netiki į anapus grabo, išjuokia visas 
dvasiškas apeigas bažnyčioje ir namie ir galų-gale gyvena 
sau pasilikę prie pliko „unoro“. Sako, jie dėlto nedarą nie- 
ko pikto, kad „unoras“ neleidžiąs jiems piktai daryti. Kiek 
toje kalboje yra teisybės, ant kiek „unoras“ suvaldo piktus 
žmogaus pageidimus, Skaitytojas žinai be manęs. 

„ Yra dar ir kitos priežastis, kodėl bėdieviai ne taip mano, 
kaip mes. Pirma priežastis yra: 

Tamsybė. Mūsų sodiečiai klaidingai sanprotauja, pa- 
'regėję mokslavyrį, ar kokį universiteto studentą, būk jis 
viską moka ir žino, kas tik randas danguje ir ant žemės. 
Sodžiaus žmogelis uoliai paturoja jų pasielgimą ir klausos 
ausis ištempęs, ką. jie kalba. Tikos viensyk', užkreipė pas 
mane su reikalu tūla moteriškė. Buvo tai nedėlioje po- 
visam. Besišnekant, va, ką ji man pasakė. 

— Ar. Tamsta regėjai, kas šiandien dėjos per sumą? 
Kuomet kunigas pakėlė Švenčiausį, kuomet visas svietas 
puolęs ant kelių prisiplakė veidais prie-pat-žėmės ir grau- 
džiai dūsavo, mūsų daktaras N. išbuvo visą laiką stačias, 
dešinę koją atspyrės, dagi galvos nenulenkęs. Tiktai uosus 
geltonomis šukomis šukavo ir plaukus pirštais sklaidė. Tai 
regint, man šoko galvon mintis, beneklystame mes, pra- 
stuolėliai. Dėlko ponas daktaras nedaro taip, kaip mes, 
dėlko jis nėpriklaupia per pakėlimą nors viena koja. Rasi 
ir mes klaupinėjame ir dūsaujame bereikalingai? Juk ponas 
daktaras, kaip mano vyras pasakoja, buvęs trijuose univer- 

sitetuose: Dorpate, Maskvoje, bene ir Berlyne. Taigi jis 
mokytas begalo, jis žino kas yra danguje ir ant žemės, ką 
reikia, ko nereikia. 

s Aš šitaip moteriškei paaiškinau: Jaunikaitis, pabaigęs 
gimnaziją, pabaigęs universitetą, yra apsišvietęs tose mokslo 
šakose, kurias jam profesoriai aiškino. Jis gali būt geras 
daktaras, vikrus inžinierius, iškalbus advokatas, garsus kal- 
bažinis, stebuklingas skaitlinčius, ale yra visai tarsus krikš- 
čionis. Tai dėlto, kad pėr visus mokslo metus arba nieko 
nėra girdėjęs apie Religiją, arba yra girdėjęs labai nedaug 
ir trumpai. Jei ir teko bent kiek pasiskaityti dvasiškos įtal- 
pos knygų, tat tankiausiai tos knygos buvo priešingos. Jos 
ne tik nepaaiškino dalyko, bet labiau dar užtemdė. Taigi, 
jaunas žmogus, išėjęs iš mokyklos be jokio pamato, iškur 
gali būti šviesus Tikėjimo dalykuose? O be šviesos ir 
lauminėja sau visą amželį apčiupomis, svyruodamas gan vie- 
non, gan kiton pusėn. Kart yra neva krikščioniu — jei to 
reikalauja gimdytojai, broliai, seserįs, pati — kitkart virsta 
į bedievį. 1 

Jei mokyti bedieviai ne ką žino apie Religiją, tat mūsų 
kaimo bedievukai amžinai maž arba ir nieko nežino. Visas 
jų dvasiškas mokslas „Tėve mūsų“ ir „Sveika Marija“, 
kuriųdviėjų seniai jau nebevartoja. Kad nors laikraštį švel- 
niai paskaitytų, bet ir čia mikčioja, nesijprasi, ką jis skaito. 
Ir tatai tokie mokslinčiai, tokie gudragalviai suka galvas 
žmonėms savo nauju mokslu, kurio patįs nesupranta. Tauzija 
visokius niekus, klaidina lengvatikius ir, žinoma, rausia pa- 
mažu krikščioniškos doros pamatą. Iš čia turime dabar 
prisiveisusių vagių, plėšikų, galvažudžių, padegėjų. Tai be- 
dievystės žiedai! Tai tamsybė siaučia svietą! 

Palaidas gyvenimas. Arklys nekenčia pančių, jautis ne- 
mėgsta pasaito. Jiemdviem būtų kur-kas maloniau vaikš- 
čioti palaidiem ir braidyti liuosai po javus ir po pievas. -Be- 
dievis dėlto nekenčia Religijos, kad ši varžo jo geidulius; o 
kam čia yra malonu būti varžomu! Religija draudžia vogti, 
plėšti, girtuoklauti, sėbrauti su kita lytimi. Pataria apsivesti, 
gyventi, padoriai, auklėti savo vaikelius krikščioniškai, pa- 

daryti juos naudingais piliečiais, Dievui ir-žmonėms malo- 
niais. Tai sunki našta, kurios bedievis nenori nešti ant 
savo kupros, kratos nuo jos. Ar ne pigiau dykauti, o pri- 
stigus duonos pavogti kame nors? Netekus pinigų — api- 
plėšti ką? Ar ne liuosiau naktimis lošti kortomis ir gerti, o 
dieną miegoti, nors tau bažnyčioje būtų suma? Kam be- 
dieviui viena pati — ir tai dar iki grabo — kad jis gali 
turėti dešimtį. Tikrą pačią reikės gerbti, reikės šeimyną 
užlaikyti; netikrai-gi pakaks bulbių pūro, lašinių svarą-kitą, 
pinigais keletą patreinių,*) jau ir viskas. Bedieviui lyties 
kontrabanda tuomi yra geistina, kad ji niekuomi jo nesuriša. 
Jis elgias sau, kaip tinkamas. 

Skaitytojas dabar supranti pats, dėlko bedievis yra be- 
dieviu? Kaip jis pripažįs Religiją, kad ši užkerta jam kelią 
į palaidą gyvenimą. O laisvės, nors peiktinos, bedievis ne- 
ketina išsižadėti. Tie bedieviai yra tie patįs, apie kuriuos už- 
simena šv. Povilas gromatoje pas Timotiejų (Tim. I, 19). 
Apaštalas sako: „Praradę sąžinią, prarado ir Tikėjimą““. 
1758 m. apsirgo Prancūzijoje tūlas bedievis, Bugeris (Bou- 
guer), Paryžiaus Mokslo Akademijos sąnarys. Prieš mir- 
siant prisipažino kunigui Bertainiui (Berthonie) dėlto į nieką 
netikėjęs ir buvęs bedievis, kad buvęs pasileidęs. Taip ir 
yra ištikro, kas dar nepasileido, tas nepavirs į bedievį nors ir 
iškryptų truputį iš gyvenimo vagos. 

Puikybė. Yra trečia bedievystės priežastis. Nors kiek- 
vienas žmogus nėra liuosas nuo tos biaurios ydos, ale pas be- 
dievį tai jos yra net perviršų. Puikybė painiojas pas poną 
ir pas ubagą, pas jauną ir pas seną. Ubagas didžiuojas savo 
puikiomis lazdomis, savo ilgu botagu ir naujais lopais. Uba- 
gui regis, būk jis geriau išgieda, balsiau poteriauja už kitus 
ubagus, būk yra maldesnis už visus nudriskėlius. Ponas 
tarias esąs kurkas išmintingesnis už mužiką, ir žiūri į jį 
žvairomis.  Ukininkas niekina savo kaimyną, kad šis neturi 
nei tokios brikos, nei tokių šikšnos pakinklų nei tokio eržilo, 
kaip jis. Kad neturi kaliošių ir ziegorėlio, o dėvi nagines, ar 

vyžas, vaikščioja išsikričiojęs ir virve persijuosęs. Mergaitė 
kelias augštyn prieš savo drauges savo skaistumu, savo: šil- 
kine skarele ir Vilniaus sijonu. Bet vis tai menkumėlis, pa- 
lyginus su bedievio puikybe! Bedievis laiko save už ypa- 
tingą žmogų, nėmaž nelygiu su kitais žmonėmis. Bedieviui 
rodos, kad niekame nėra tokios galvos, kaip pas jį, kad niekas 
tiek nežino ir neišmano, kaip jis. Bedievis yra palinkęs ly- 
ginti savo protą su saulės spinduliais, o kitų protus — su 
nakties tamsybe. Žinoma, taip manydamas bedievis nepri-. 
ima nė keno patarimo, nė keno nuomonės. Jį tik juokai 
ima, kad Religija skelbia kanakokias dangaus teisybes, kana- 
kokias krikščioniškas dorybes, kanakokį Dievą. Vis tai 
nesutinka su jo šviesu protu. Tai, sako bedievis, Religija 
mužikų zabova. Mužikas, sako, negali be Religijos apsieiti 
dėlto, kad jis yra tamsus, o man kam ta Religija, kad aš galiu 
gyventi pasirėmęs ant mano kaukuolės smagenų ir pasikišęs 
„unorą“ po pažasties. Aiškus daiktas, juog žmogus — kad 
ir kažinkiek mokytas — tos puikybės apsėstas, turi numesti 
Tikėjimo autoritetą ir pavirsti į bedievį. 

Tuštybė. Yra paskutinė bedievystės priežastis. Žed- 
nas turi bent kiek tuštybės savyje, ale greitai susivaldo, at- 
minęs tai, juog yra gimęs iš moteriškės, juog trumpai gy- 
vena ir juog yra silpnybių maišas. Bedievis to nepaturoja 
Jam vaidenas, būk jis yra žmonijos stulpas, ant kurio visi 
remias, būk jam nepridera taip manyti, kaip mano prastuoliai. 
O kad pigiau prasikištų pro kitus, bedievis išjuokia Religija, 
niekina jos šventas apeigas, šmeižia kunigus. Pusgalviai 
klausos jo plepalų ir tik pečiais trūkčioja, iš kur tas toks 
žinovas. Bedieviui tai patinka ir jis nerias iš, kailio, kad kuo- 
daugiau niekų pritauzytų. Kadangi žmonės yra palinkę iš 
prigimties labiau prie pikto, nekaip prie gero, pertai visoks 
blevizgojimas visuomet randa daug klausytojų ir ir pasekėjų. 
Bedieviui vyksta užkrėsti savo klaidomis svičtą. 

Tai matai, Skaitytojau, kokios yra bedievystės prie- 
žastis. Kad visų žmonių nuomonės būtų lygios, kad ne- 
pintus po kojų: tamsybė, paleistuvybė, puikybė ir tuštybė, 
tuometsnebūtų nė bedievių. Visi vienodai manytų, vienodai 

tikėtų, vienodai Dievą garbintų. Nes visų žmonių yra vienas 
tikslas: Dievas ir Amžinas Gyvenimas anapus grabo. 


2. Dievas. 


Tikintis žmogus nėmaž neabejoja, juog Dievas visados 
buvo, dabar yra ir nebaigs buvęs niekados. Tikintis žmo- 
gus žino, juog dangus ir žemė yra tai ne keno kito, ale Dievo 
darbas. Tikintis žmogus gerai supranta; juog puikus pa- 
saulis negalėjo stotis išnetyčia, negalėjo pats susitverti, ale 
turėjo būti kasnors toks galingas, kurs jį padarė iš nieko, 
be nėjokios medegos, vienu žodžiu. Tarė ir pasidarė. Tam“ 
Gialingam ir yra vardas Dievas. ; 

Dievas tat, pagal tikinčio nuomonės, yra „Protinga 
Esybė, Esybė amžina, visagalinti, visuresanti, visžinanti, be- 
galo teisinga, begalo mielaširdinga, tobūla. 

Bedievis kitaip mano. Jis stačiai ginčyja Dievą. Jis sty- 
gauja, kad nebuvę ir nesą nė jokio Dievo, Dievas esąs prama- 
nytas daiktas. 

Labai geistume žinoti, kaip vardas ir pavardė to žmo- 
gaus, kurs pirmajis būtų Dievą pramanęs. ' Tai turėtų būti 
buvęs koks gudragalvis.: Ale ant bedievių nelaimės neži- 
nomas yra Dievo pramanytojas. Jei toks būtų kuomet 
buvęs, būtų likęs užrašytas istorijoje, ar bent eitų pasakomis. 


Juk menkesnių dalykų išradėjai liko žmonių omenėje. Kaip 


antai: Kolumbas rado Ameriką, Švarcas pramanė paraką, 
Gutembergas — spaudą, Stefensonas — garo mašiną. O 
Dievo pramanytojaus kaip nėra, taip nėra. 

Visados pigiau yra ginčyti, nekaip tvirtinti. Ar sunku 
paplepėti, kad Dievo nėra, juk už tai pinigų mokėti nereikia 
ir kailio niekas nepers. Bet reikia nurodyti, dėlko nėra, ant 
kokio pamato remias ta kalba. Bedievis turi tik vieną juo- 
kingą atsakymą.“ Jis sako, dėlto Dievo neesą, kad niekas 
jo neregėjęs. Vieni juokai! Būk tai Dievas yra koks kai- 
mynas, kūmas, kad būtų galima su juomi regėtis, pautarioti 
ir degtinės butelį ištraukti. Juk yra ir tokių daiktų, kurių 
negali matyti nei tu, nei kas kitas. Tu savo proto nematai, 0 


Pr, 


mua. A 


A BS 


sakais turįs, tu savo mislies nematai, 0; vienok ji yra, Tu 
spėkos ne matai, o vienok ji yra ir tu pats jos turi. Bedievis 
paklaustas, kas-gi pasaulį įkūrė, kad Dievo nėra? - Atsako, 
pasaulis pats įsikūręs, Tas taip išeina, kaip kad kas manęs 
paklaustų: Kas tau tą kepurę pasiuvo, o aš atsakyčiau jam, 
niekas nesiuvo, pati kepurė pasisiuvo. Matai, Skaitytojau, 
kokia tuščia kalba, kaip eina vėjais! 

Aš nesuprantu bedievio, negu jis man paaiškintų kai- 
kuriuos dalykus. Aš prižadu pasiduoti jam, bytik jo išvė- 
džiojimai bus paremti ne ant plepalų, bet ant tvirto pamato. 
Aš nepasikakinu pliku žodžiu Nėra, aš reikalauju nurodyti, 
kodėl nėra? 

Visi žino, juog jei kokio daikto nėra, tai ir to daikto 
vardo nėra. Prašau įvardinti tiktu vardu neesantį daikią. 
Saulė „dėlto turi vardą, kad saulė yra. Šilima, šaltis, vėjas, 
turi vardus vėl dėlto, kad jie yra, Kokiu tai būdu Dievas 
gavo vardą, nebuvęs? Ir tai gavo visamė pasaulyje ir nuo 
visų tautų. Žydai vadina Dievą Jehova, rymiečiai — Deus, 
vokiečiai — Gott, lenkai — Bog, lietuviai — Dievas. Apri- 
kos murinai, Azijos geltonveidžiai, Australijos saliečiai, visi 
turi nuomonę apie Dievą ir vadina Jį tam tikru vardu savo 
kalboje.  Kaip-gi čia taip stebūklingai tikos, kad gyvendami 
vieni nuo“ kitų per tūkstančius mylių, atsiskyrę kiti nuo 
kitų, rasi, nuo pradžios svieto, visi minėja vardą Dievas. 
Begu tai būtų susitarę, sakysime, lietuviai su Kapštato*) 
juodskūriais?. Tai būtų nemaži dyvai, kaip jie susiėjo per 
tokią tolybę ir kam jiems buvo reikalingas tas prašmat- 
numas? Šitą dalyką prašau bediėvio išaiškinti, aš nesuprantu. 
Bedievis sako, dėlto neesą Dievo, kad niekas jo ne- 
regėjęs. 

Kągi sau mano bedievis? Ar tai jam regis, juog Dievas 
yra tokia žmogystė, su kuria galima regėtis, su kuria galima 
pasišnekėti, dagi išgerti? Tatai kad ne! Dievas yra dvasia, 
neturi kūno. O dvasios mes negalime akimis regėti, nei 


ausimis girdėti, nei rankomis palytėti. Ta dvasia supranta, 

žino, galvoja, ir nori. Žino viską, kas buvo, kas yra ir kas 
bus. Ta dvasia yra visagalinti, ką tik panori, tai ir padaro. 
Mes turime penkis kūno pajautimus, kuriais atjaučiame, kas 
dedas aplinkui. Dvasia neturi nė vieno pajautimo — jai ir 
nereikia. Ji apima savo galybe viską, nors neturi nei kū- 
niškų akių, nei kūniškų rankų, nei nieko kito kūniško. O 
pati lieka tuotarpu neregima. 

Kad tada Dievas yra dvasia, kodėl-gi bedievis užsipuola 
Jį regėti? Kuomet-gi kūnas regėjo dvasią? Neregėsi taip, 
kaip neregi šilimos, šalčio, nors jauti juos esant. Netik 
niekados neregėsi Dievo, kol ant žemės gyveni, ale ir nesu- 
praši, kas yra Dievas. Puodas nesupranta puodžiaus, kurs 
ji padirbo, sutvėrimas niekados nesupras Sutvertojaus, kurs 
ji sutvėrė. Bedievis sako: aš nesuprantu Dievo, tai ir nėra, 
Neišmintinga tai sakyti: aš netikiu, nėra, negali būti, dėlto, 
kad aš nesuprantu. Nejau-gi tu toks galvočius, kad viską 
galėtumei suprasti! Pasakyk, Meldžiamasis, kaip atsiranda 
viščiukas kiaušinyje? Kaip gyvybė susineria su kiaušinio 
medžiaga? Rasi sakysi, kad ir viščiuko nėra? 

Kuomet bedievis yra pragaišęs su savo ginčais, žmogus 
tikintis pripažįsta Dievą ir garbina Jį be nėjokio vargo. 
Žmogus, pasitelkęs pagelbon protą, turi galų-gale prieiti prie 
tos teisybės, juog yra Dievas. Negu tas protas būtų aptem- 
dintas nežinau kuomi. 

Kuomet aš imu galvoti sau vienas, iš kur atsirado vis 
tai, ką aš regiu: žemė, dangus, šviesa ir kiti daiktai, kas 
juos padarė, nejau-gi jie patįs pasidarė, galutinai palieku prie 
tos nuomonės, juog kas-noris turėjo juos padaryti. Iš nieko 
niekas-gi nepasidaro. Be sėklos niekas nedygsta, be ugnies 
nedega, be debesio nelyja, trumpai tarus, be priežasties nie- 
kas nestojas. Taigi, ir pasaulis be priežasties neatsirado. Ta 
priežastis tai ir yra Dievas, kurs viską sutvėrė, viską pui- 
kiausiai sutvarkė. Gerai sako gudrus Salemonas: Iš didelių 
pažibų ir sutvėrimo, yra galima aiškiai pažinti tų daiktų Su- 
tvertoją. (Sap. XIII, 5.) Sakyti, kad pasaulis pats pasidarė, 
be Dievo, yra tai bepročio kalba. Reikia tik uoliai prisižin- 
rėti visiems daiktams augštai ir žemai ir nenoroms prisieįs su- 

tikti, juog be Augščiausio Inkūrėjo negalėjo tai stotis. Štai, 
pažvelgk į pievas, kiek ten skaistybės! Kiek ten žolių ir 
žolelių, kiek žiedų ir žiedelių, kiek spalvų (varsvų) ir spal- 
velių! Nė joks maliorius taip neišmaliavos, kaip jos ten kad 
žydi. Ugi kvapas!  Turtingiausioje kvepalų krautuvėje ne- 
rasi jų tiekai. Atkreipk akį į javus! Tai skalsi duona, kuri 
peni tūkstančius, milijonus žmonių. Eik per girią, kiek ten 
medžių visokios "rūšies! Jie stovi nebereikalo, vieni yra 
skiriami kurui, kiti medegai, o visi žmogaus naudai.  Su- 
skaityk upes ir upelius, paversmes ir ežerus, išsaikok jūrias- 
mares; kiek tenai talpinas vandens. Ir vėl nebereikalo, ir 
vėl žmogaus naudai. O kame žvėrįs, kame paukščiai, kame 
žuvįs, kame kirmelės ir visokie vabalai! Kiekvienas turi 
savo tikslą, kiekvienas gyvena. Kiek čia krutėjimo, kiek čia 
vikrumo, kiek gyvybės tose dviejose karalystėse! Plepėti, 
juog vis tai pasidarė be Dievo, reikia pirma išdūkti, sveika 
galva negalima taip sakyti. Juk paprasta kepurė pati 
nepasidaro. 

Atversk akis augštyn ir apsidairyk, kas ten yra. Tau ti- 
kos, Skaitytojau, išeiti žiemos giedroje naktyje laukan? Tu 
regėjai, kaip blizga augštai nesuskaitomi būriai žvaigždžių, 
lyg sagelių galvytės. Tai pasauliai šimtais kartų didesni 
už mūsų žemę. Instabu, juog nė viena žvaigždė nestovi ant 
vietos, visos sukas aplink save ir bėga aplink saulę. Vienok 
niekados nesusikliudo, niekados neužkerta kelio kita' kitai. 
Astronomai žiūri per stiklus į tuos stebūklus ir šaukia: Didis 
yra Dievas pasaulio Inkūrėjas! Astronomo-gi nebuvo nė 
vieno bedievio, nes tas mokslas priveda prie Dievo. 

O parėda! O sutartis visur, visame ir dalyse! Kiek- 
vienas daiktas nerias su kitu; žemė, dangus, visokie gaivalai 
ir metų atamainos, tarnauja vieni kitiems. Žemės skritulys 
stovi tinkamame tolume nuo saulės. Jei stovėtų arčiau, su- 
tirptų nuo kaitros, jei stovėtų toliau, sušaltų nuo“ speigo. 
Mėnulis rieda tarpu žėmės ir saulės sau“ paskirtu keliu. 
Jei pakryptų žemyn, nukristų ant mūsų galvos ir viską 
sutrintų dulkėsna. Jei pasineštų augštyn; saulė jį pritrauktų 
prie sawęs ir paverstų į gazą. Toks dangaus bėglių aku- 

ratnumas užsilaiko, anot mokslo, Lygsvaros (Gravitacijos) 
įstatymais. O kas tą viską sutvarkė, tepasako mums be- 
dievis, kad žino! Mes tiek žinome, kad pati tvarka nepa- 
sidarė, ją turėjo padaryti kas kitas, ir Tas Kaskitas tai ir 
yra Dievas. 1 

Paimkime žmogaus kūną, perskroskime jį ir padabo- 
kime, kas ten yra jo viduriuose. Nė jokioje dirbtuvėje ne- 
rasi tiek prietaisų, kiek čia. Dirksnių dirksniai, gyslų gyslos, 
raumenų raumenynai, plekšnių plekšnės, užkampių užkam- 
piai, takų takai, širdies pasamonai, kraujo keliai ir Dievas 
žino, kas dar daugiau. Tuotarpu bereikalo nieko nėra, kas 
vien yra. Žmogaus kūnas, tai sutvėrimo vainikas! Ir vis 
tai pagal bedievio nuomonės būtų susipynę pati nuo savęs! 
Gana su bedieviu bekalbėti, geriau tylėti. 

Garbus daktaras, Galijenas, gyvenęs II amžiuje Kristui 
gimus, šaukia išmėsinėjęs velionį: „Tu, Kurs mumus su- 
tvėrei, garbinu Tave.“ 

Kanakas paklausė viensyk' Aprikos tirulių arabo (mu- 
rino), nuo ko jis pažįsta, juog yra Dievas? Arabas atsakė: 

— Ugi nuo pėdų. 

— Nuo kokių pėdų? 

— Kas yra ėjęs per smiltyną: arklys, liūtas, paukštis, 
ar kas kitas, pigu pasakyti. Taipos regint visame pasaulyje 
pėdas Augščiausios Išminties, Visagalybės, nesunku įspėti, 
juog čia Dievo eita. t 

Indomu tai, kad augšto mokslo vyrai nebuvo bedieviais. 
Nekaišiosiu čionai Popiežių, vyskupų, pralotų, Bažnyčios 
mokytojų — šie neturi vertės bedievio akyse — ale pa- 
minėsiu tiktai svietiškus mokslininkus, kurie tvirtai tikėjo į 
Dievą. Tokie buvo: metafizikai: Bakonas, Kartezijus, Malle- 
branšas, Leibnicas. Matematikai: Paskalis, Bernulis, Eule- 
ris. Astronomai: Kopernikas, Galiliejus, Kepleris. Fizikai: 
Bailys, Nevtonas. Naturalistai: Liniejus, Reomiuras, Bon- 
netas. Daktarai: Hofmanas, Halleris.. Juristai: Bakonas, Do- 
matas, Monteskis (Montesguieu) ir daugybės kitų. 

Kas dar yra keista, kad bedieviai kone visi atsiverčia 
prie Dievo prieš mirsiant. Taip antai Laplasas, buvęs kituo- 

met netikinčiu, apsirgęs pakvietė kunigą, priėmė komuniją, 
paskutinę patapą ir mirė 6 dienoje gegužės, 1827 m., kaipo 
tikras krikščionis. O kiek tokių buvo, kiek šiandien jų yra, 
kurie gailis ginčyję Dievą, kas juos visus suskaitys! 


3. Siela, 
(Dūšia.) 

Visupirma reikia paaiškinti, juog žodis dūšia nėra lie- 
tuviškas. Jis — kaip ir daug kitų — įsibrukė mūsų kalbon 
bene drauge su krikščionyste XIV amžiuje. Lietuvis turi 
dūšiai du vardu. Kuolaik žmogus tebegyvena, jo dūšia 
vadinas Siela. Iš čia išeina daiktavardis Sielvarta. Kuo- 
met numiršta, ta pati dūšia vadinas Vėlė, Šiandien dar yra 
sakoma Vėlių vakaras, t. y. vakaras Uždūšinės. Bet kad 
žodis dūšia yra žmonėms labiau žinomas, tat aš ją čia te- 
vartosių. 

Žmogus nėra gryna dvasia, kaip tai kad yra Aniolai. 
Žmogus turi du daiktu: dūšią ir kūną. Dūšia yra ėsybė 
protinga, patalpinta kūne, kūnas jai tarnauja lyg, sakytumei, 
bernas savo gaspadinei. ž 

Dūšios neras nei skrodikas (anatomas) savo peiluku, 
nei fiziologas savo gabumu. Dvasia, mat, nepasiduoda mė- | 
sinėti niekam. Dėlto tai bedieviai ir ginčyja tą teisybę. Jie 
sako, ko akįs neregi, ko pirštai nepaliečia, tai to ir nėra. 

Čia regimai yra pastatyta žmogaus puikybei siena ir yra 
pasakyta: viską ištirsi ir sužinosi, ale priėjęs prie Dvasios 
karalystės, apsistosi ir toliau nebeisi. Tos sienos tatai be- 
dievis ir nekenčia. Kaip tai, sako, yra dar kanakas, ko aš 
nesuprantu! 

Bet tikinčiam žmogui nėra nė jokio keblumo su dūšios 
klausimu. Jam yra apreikšta, juog Dievas, sutvėręs žmogų, 
įkvėpė jo veidan gyvenimo kvepterėjimą ir pasidarė žmogus 
gyva dūšia (Gen. II, 7). "Nuo tos valandos žmogus savo 
dūšia pasidarė panašus į Dievą, liko sutvertas ant paveikslo 
savo Sutvertojaus. Tai buvo visų sutvėrimų vainikas, nes 
nė joks Ritas sutvėrimas neturėjo to panašumo. 

Kas-gi tat yra dūšia? Yra gryna dvasia nei akimis 
regima, nei ausimis girdžiama, nei pirštais apčiuopiama. 
Nereikia dūšios maišyti su gyvybe. Gyvybę turi ir žvėriukai, 
ir paukščiai, ir kirmelės, o dūšios neturi. Gyvybė yra tai 
ypatinga galybė, kuri gaivina gyvą sutvėrimą. Ale tam su- 
tvėrimui pranykus, ir gyvybė nueina vėjais. 

Dvasiški žmogaus privalumai geriausiai liudyja, juog 
jis turi dūšią. Taip antai: žmogus turi protą, mano (mislija). 
Kuomet žmogus protauja, jis sustato vieną daiktą su kitu, 
palygina ir atskiria. Kuomet nori, yra liuosas, gali sau pa- 
sirinkti ką tinkamas. Taigi, čia ne kūnas veikia — jis ne- 
gali to padaryti — ale veikia dūšia. 

Kodėl jautis pačdęs žolės yra laimingas? Guli sau 
ir gromula. Žmogus ne taip. Pripenėk žmogų, kiek nori, 
apkrauk jį turtais, užkelk jam garbės vainiką ant galvos, 
greitai pasirodys, kad negana. Jis lieka vis nepakakintas, 
vis lipa augštyn, vis jieško kanakokios didesnės laimės. Ta 
nuolatinė neramybė rodo, juog šalip kūno, šalip to molio 
gabalo, yra dar kita esybė, kuri nerias laukan ir stengias 
pas Tą, nuo Kurio buvo atėjusi. Ta nerami esybė — tai 
dūšia. Ji veržias pas -savo Sutvertoją. o 

Taip tatai žmogus yra sustatytas iš dviejų dalių, iš 
kūno ir iš dūšios. Kūnas laikui priėjus pavirs dulkėsna, dūšia, 
tas Dievo paveikslas, gyvęs amžinai. £ 

Bedieviai užkerta mums, būk viską darančios smagenys 
galvoje. Smagenys sukeliančios mintis, smagenys galvojan- 
čios, smagenys norinčios, arba nenorinčios, ir tt. 

Smagenys yra stebuklingai sutaisytos. Smagenys yra 
tarpininkės tarpu kūno ir tarpu dūšios. Dūšia per jąs gauna 
žinias ir per jąs paleidžia. 

Čia galima padaryti šiokį prilyginimą. Dūšia yra muzi- 
kantas, o smagenys — muzikos: Jei muzikos yra gerai 
padarytos, jei viskas jose yra kaip reikiant, ir viršus, ir 
apačia, ir šonai, ir stygos, tuomet gaidos išeina puikios. 
Ir išvirščiai, jei muzikos turi kokią ydą, tada ir pats gerasis 
muzikantas nepagrieš gražiai. Dagi gali tiktis, kad muzikos 
nė jokio balso neduos. Ar tai čia kaltas muzikantas? Taip 

dedas ir su dūšia. Nors smagenys taptų kuomi nors su- 
gadintos, dūšia palieka sveika kaip buvusi. Kadangi be 
smagenų tarpininkystės dūšia negali veikti, tat šioms pa- 
silpnėjus, dūšia neb'išreiškia priderančiai savo valdžios ir 
valios. 

Yra pas žmogų dar vienas slaptus jausmas, kurs taipos 
patvirtina dūšios buvimą. Tas jausmas vadinas Nuojauta. 
Kaikurie nujaučia savo nelaimę už kelių dienų, už kelių 
savaičių pirmiau. 

Pažinau moteriškę, kuri visuomet nujausdavo savo ne- 
laimę. Viensyk' ji buvo ypatingai nerami, sakės neturinti 
kur dėtis, taip jai širdis gelianti. Pranašavo, kad būsianti 
jos gričioje didelė nelaimė, ale kokia nelaimė, ji negalėjo 
pasakyti. Vyras ėmęs pasijuokė. Sako, tos bobos visuomet 
burtomis aptekusios. Trečioje dienoje nuskendo tvenkinyje 
moteriškės ketvirtų metų sūnus. 

Tie faktai ir šimtas kitų aiškiai rodo, juog žmogaus 
kūne gyvena Dvasiška Esybė, kuri, kaipo Dvasia, regi, žino 
ir nujaučia ateitį. Kūnas niekaip negalėtų nujausti, nes jis 
yra mėsos gabalas, o mėsa nežino nieko. . 

Galų-gale paprašykime bedievių, lai nurodo jie mums 
nors vieną tautą visame pasaulyje, kuri neturėtų nė jokios 
nuomonės apie dūšią. Tegul sau ta nuomonė yra nevienoda, 
ale visgi yra. Paimkime japonus, kynus, murinus, girių gy- 
ventojus, visi tiki, juog žmogus turi dūšią. Kiti neša dū- 
šioms valgyti ant kapų. Argi tai galimas daiktas, kad visas 
svietas būtų susitaręs meluoti? 

Štai, patįs lietuviai, kuomet dar stabmeldžiais tebebuvo, 
tikėjo į dūšią. Pagal lietuvių pagoniškos nuomonės dūšia, 
žmogui mirus, turėjo lipti dienų negalėmis ant labai augšto 
ir staigaus kalno. Ant to kalno viršūnės būk gyveno die- 
vystė, kuri teisdavo kiekvieną. Turtingiems buvo sunku 
užlipti ant kalno dėlto, kad turtai juos apsunkina. Varguolys, 
jei gyveno ant šios žemės padoriai, užskrisdavo lengviai 
kaip plunksna. Jei buvo nusidėjėlis, tuomet vėsula jį nu- 
pučia. Ta dievystė, sėdinti ant kalno, skiria žėdnam už- 
piekou Ar bausmę, pagal jo nuopelnų. 


4, Sažinia. 

Šalip kitų dvasiškų privalumų yra pas žmogų dar vie- 
nas labai žymus. Tas privalumas vadinas Sąžinia. Sąžinia 
yra slaptus balsas, kurs giria, padarius gerai, o bara, pa- 
darius piktai. Sąžinia yra neregimas sūdžia ir yra teisingas. 
Tam sūdžiai nereikia nei dokumentų, nei liudytojų, nei sūdo 
rūmų, nei kalėjimo, nei budelio. Sąžinia yra negirdėtai gabus 
sūdžia. Ji ištiria tokius dalykus, apie kuriuos žmonės visai 
nežino. Dagi slaptos mintįs ir tos negali pasislėpti nuo 
Sąžinios teismo. Instabu yra tai, juog pats didysis paleistu- 
vas neįveikia nusikratyti nuo Sąžinios. Ji nuolatos stygauja 
jam: „Padarei negerai.“ Karaliaus teismą (sūdą) yra galima 
apgauti kai-kuomet, yra galima pameluoti, papirkti; Sąžinia 
yra neapgaunama, nepaperkama. Dar pikčiau, Sąžinia yra 
nenutildoma, ji atsiliepia bepaliovos. Galvažudis, užmušęs 
žmogų, išplėšęs jo turtą, sėdi už stalo ir geria arbatą. 
Policija jo neranda, žmonės nežino, sakytumei, ko čia bijoti! 
Vienok Sąžinia šaukia: „Galvažudi! žmogų užmušei, piktai 
padarei!“ Girtuoklis, pagrįžęs iš karčiamos, išblaiškęs pa- 
čią, vaikus ir šeimyną, išsimiegojęs gali, tartumei, nė ausies 
nekreipti ant rytojaus. Juk-gi niekas jo nebaus už vakarykštį. 
Bet ne! Sąžinia atsiliepia ir sako: „„Žmogel'! pragėrei pini- 
gus, blogai padarei.“ Paleistuvas padarė paleistuvystę, buvo 
tamsi naktis, žmonės neregėjo. Kokia čia bėda! Bet vėl ne! 
Bėda ir didelė bėda! Sąžinia sekioja jį įkondėn ir graužia 
lyg kirmelė. Sako: „Paleistuvi! šiąnakt blogai padarei.“ 

Sąžinia lenda visur akysna ir prikaišioja žmogaus pikta- 
dėjystę. Sąžinia, it anos gadynės budelis, išdegina rėvę kal- 
tininko širdyje, kurios mei ištrįsi, nei išmazgosi.  (Sodž. 
Teol. p. 277.) 

Ką-gi atsakys mums ant to bedievis? Keno balsas yra 
sąžinia, ar pilvo, ar dūšios? Pilvas yra perminkštas ir 
perskystas, kad jis galėtų būti sūdžia žmogaus darbų. Sma- 
genys yra tešla, o tešla negali mumus teisti (sūdyti). Taigi, 
nėra kitos rodos, kaip reikia sutikti su tuomi, juog Sąžinia 
yra mūsų dvasiškos esybės, dūšios, balsas. Jeigu yra bal- 

sas, tat yra ir tas, kurs tą balsą paleidžia. Balsas pats ne- 
skambės nekeno neleidžiamas. 


5, Dūšios amžinumas, 

Visoks žemiškas kūnas, nors jis gyventų šimtus metų, 
turi ' galopi pragaišti. Tai dėlto, juog jis yra sustatytas iš 
gendančios medegos. Štai, stovėjo sodžiaus gale, prie pat 
tilto, šimtmetis uosis. Dabar tas uosis nuvirto ir baigia 
puvęs; beliks tiktai puvėsių rieškučios. 

Mirė žmogus. Netrukus jo kūnas jau pūva. Visos 
kūno dalįs pasileido ir viskas pasibaigė. 

Ne taip yra su dūšia. Dūšia nemiršta niekados, yra 
amžina. Ir ištikro, kaip ji galėtų numirti, kad neturi nieko 
žemiško. Neturi nei kraujo, nei mėsos, nei kaulų, nei nieko. 
Kas-gi toks galėtų pas ją pasenti, pagesti, iširti, kad nėra 
nieko žemiško. Dūšia yra gryna dvasia, kaip mintis, nė iš 
ko nesustatyta. Ji yra tat amžina. 

Jeigu dūšia galėtų numirti, tuomet būtų neteisingai. 
Juk žmonės gyvena čia ant žemės nevienodai. Vienas yra 
mielaširdingas, šelpia pavargėlius, šluosto nuskriaustųjų aša- 
ras, pildo visą amžių malonės darbus savo artimo“ linkon. 


* Kitas yra beširdis, plėšikas, apgavikas, sukčius. Šimtai žmo- 


nių verkia iš jo priežasties. Vienas yra nekaltas, maldus, 
doras, o kitas yra pasileidęs visais galais. Ar tai jau turėtų 
likti anas be užmokesnio už gerus darbus, o šis be bausmės 
už piktus? Ne! tai būtų didelė neteisybė! Kadangi ant 
šio svieto geras žmogus ne visuomet apturi garbės vainiką 
ir kadangi piktas beveik visad viršauja, tat būtinai reikia, 
kad anapus grabo būtų kiekvienam atlyginta pagal jo už- 
pelno. To reikalauja sveikas protas. O kaipgi būtų galima 
tai padaryti, jei dūšia numirtų? Laidokas liktų be koronės, 


"0 geras vėl be nieko. Tokios neteisybės aš niekaip nesu- 


prantu. Turėsime sulaukti kada nors tos dienos, kuomet 
dorybė bus išaugštinta, o nedorybė — pažeminta. Tai 
tiksis anapus grabo. Tėnai teisingą ir bedievį Dievas teis 
(Ecclesiastes III, 17). 

Niekas nenori mirti, žėdnas norėtų gyventi ir gyventi 
„nors 069 metų, kaip Biblijos Matuzolis.  Amžinumo nuomonė 
yra žmogui prigimta, noras niekuomet nepragaišti yra jam 
įskiepytas nežinoma ranka. Žmogus trokšta gyventi amžinai ir, 
jei pasakytumei jam, kad anapus grabo gyvęs tik dešimtį 
— kad ir šimtą — metų, būtų bais nepakakintas. Nes tai 
tiktai žmogų džiugina, kas tęsias nuolat ir visados. Triimpa 
linksmybė yra menkos vertės. 

Jeigu dūšia nebūtų amžina, iš kur-gi žmonės būtų 
prasimanę jos amžinumą, kas jiems būtų tai pasakęs? Juk 
aplinkui nieko amžino neregime. Miršta žmonės, dvesia 
gyvuliai ir paukščiai, virsta medžiai, džiūsta žolės. Tuotarpu 
žmogus: trokšta gyventi amžinai. Kaip atsirado pas jį toks 
keistas noras, kaip atsirado pats vardas Amžinastis, jei 
šito nėra? 

Prašyčiau bedievio, kad jis nurodytų nors vienus metus 
nuo pasaulio įkūrimo, kuomet nebūtų buvę pas žmones nuo- 
monės apie dūšios amžinumą. Kiek istorija siekia, turime 
žinias nuo šešių tūkstančių metų. Per visą tą laiką nebuvo 
užmiršta ant žemės nė kartą, kad yra amžinas gyvenimas 
aname pasaulyje. Žinoma, žmonės manydavo nevienodai, 
galvodavo kiekvienas saviškai, bet visgi apie amžinumą 
žinojo. 

Žemės skritulys yra didelis, svieto, ant jo kaip skruzde- 
lynas: baltųjų, murinų, geltonveidžių, vyšniavų ir dar kana- 
kokių. Pilna Azija, pilna Aprika, pilna Australija, pilnos 
jos salos, pilnos Amerikos girios. Visi meldžias už dūšias, 
ar prie dūšių, degina aukas (apieras), laiko pamaldas, daro 
apeigas, kartais juokingas net, ale tiki į Amžinastį, tiki, 
juog velionies*) dvasia gyvena ir gyvenusi gyvęs. Kas Čia 
dabar klysta, ar visas svietas klystų, ar tik vienas bedievis? 
Pasakyk, meldžiamasis! 

Ne, mano prieteli, neapdumsi krikščioniui akių! Krikš- 
čionis labiau tiki šv. Povilu, nekaip tau. O šv. Povilas 
sako: Yra nuspręsta žmonėms sykį mirti, o paskui sūdas 


*) Velionis — numirėlis. 
> 

(Hebr. IX, 27). Mums visiems reikės stoti prieš Kristaus 
tribunolą, idant kiekvienas pasirodytų, ką padarė gerą, ar 
ar piktą (II Cor. V, 10). Taigi, dūšia stosis prieš tribunolą 
savo Sutvertojaus, turės parodyti rokundą iš visų savo darbų, 
žodžių ir minčių. Stosis ir bedievis ir turės pasakyti, dėlko 
tauzijo niekus. Reikia spėti, juog bedievis gailėsis pats 
klydęs ir kitus piktinęs, bet tas gailėsis nieko jam nebe- 
padės. Geriau padarytų jis dabar, tuojau, pametęs savo 
klaidą, o mielaširdingas Dievas dovanotų jam viską. Bet 
ar pames?., 


6. Prisikėlimas. 


Bedievis sako, kas mirė ir supuvo, tas nebegali pri- 
sikelti. 

Tai nevisai teisybė. Medžiai apmiršta kas rudenį, o 
pavasarį vėl sprogsta lapai, vėl teka sula, vėl daros brazdai, 
vėl grįžta šaknims, stuobriui ir šakoms gyvybė. Žolės 
nudžiūsta ir numiršta, visa žemė lieka plika, gegužė su- 
kukuoja ir, sakytumei, ant jos balso vėl viskas pažalioja 
ir žiedais apsikrauna. Grūdas pasėtas supūna ir, tartumei, 
niekan pavirsta, saulutės sušildytas ima dygti ir vaisių duoda. 
Taip tat per mirtį visi randa naują gyvenimą, kelias iš nu- 
mirusių. Tai puikus prisikėlimo paveikslas. Dėlko-gi tat 
vienas žmogus negalėtų prisikelti ir pradėti naują gyvenimą? 

Žinoma, pats žmogus savaimi neprisikels, ale jį prikels 
Kas Kitas. Tas Kas Kitas turi tokią galybę, prikelti nu- 
mirėlį. Ir ištikro, argi ne pigiau yra prikelti tą, 'kurs buvo, 
kurs gyveno, nekaip sutverti tai, ko niekados nebuvo. Man 
rodos, juog kur-kas yra lengviau išvesti iš kapų supuvėlį, 
nekaip nusagstyti dangų žvaigždėmis, prikimšti žemę su- 
tvėrimais. Dievas nekiek turėjo vargo, kol apsiruošė su 
pasauliu. Tarė ir pasidarė. Dangus nušvito, žemė paža- 
liavo, vandenįs prisiveisė keistų keistesnėmis esybėmis. Jeigu 
tat Dievas tokius ' milžiniškus darbus taip švelniai apdirbo, 
tat apsidirbti su numirėliu, prikelti jį iš numirusių, kas čia 

yra tokiam Visagalinčiam? Užtat, bereikalingai ginčija be- 
„ dievis prisikėlimą! 

Galėtų kas paklausti, o kaipgi vėl susirinks visos la- 
vono*) dalįs? Juk vienos išgaravo, kitas žemė sugėrė, kitos 
dingo kitur? Jeigu tai mums prisieitų surinkti, nesurinktume 
niekaip, ale rinks jas Tas, Kurs yra Visagalis. Nors prisi- 
kėlime kūnas bus tas pats, vienok bus kitoniškas. Nebe- 
mirs antrą sykį, nebesirgs, bus landus, galės išeiti be dūrių 
per sieną ir per mūrą. Stovės čia ir akiųmirksnyje stovės 
Aprikoje, Amerikoje, už tūkstančių mylių. Trumpai tarus, 
prisikėlęs kūnas bus tas pats ir visgi kitoniškas. 

Bedievis bais nemėgsta prisikėlimo. Prisikėlimas tai 
krislas jo akyje. Bedieviui būtų kur-kas patogiau nesikėlus. 
Jis teisingai nemėgsta, nes ką-gi jis rastų prisikėlęs? Rastų 
Dievo Sūdą, o šio bedievis bijo, labiau, negu žydas kryžiaus. 
Tai ir ginčyja sau prisikėlimą, kol kas bus. 

Prisikėlimas jau vien dėlto yra reikalingas ir teisingas, 
kad galėtų vėl susitikti du draugu. Juk kūnas tai dūšios 
draugas. Juk jis tarnavo dūšiai kaip tiklus bernas savo gas- 
padiniai. Drauge su ja linksminos ir liūdėjo, vargo ir ken- 
tėjo, buvo taip suvienytas su dūšia, kaip du vandens lašų, 
buvo tai viena žmogystė, viena esybė. Bene dėlto žmogus 
taip bijo mirti, kad nenori persiskirti su savo drauge, dūšia? 
Dušia irgi ilgėjas be savo draugo, be kūno. Kam-gi tat 
juodu varginti, tesusivienija vėl abu prisikėlime ir tegyvena 
sau sveiku. 

Taipos nebūtų teisinga, davus vienai dūšiai Dangų. 
Tai būtų biaurus išnaudojimas sandarbininko. Abu dirbo, 
abu vargo, abu kentėjo, o vienas pelną ima, kitam nykštis! 
Todėl Amžina Teisybė taip surėdė, paliko prisikėlimą, kad 
abiem, dūšiai ir kūnui, būtų atlyginta vienodai, kad už- 
mokesnis už gerą ir bausmė už piktą būtų abiem lygiu. 

Žmogus yra pasaulio vainikas dėlto, kad jame talpinas 
abu svietu, svietas dvasios ir svietas kūno ir pasirodo gy- 
vame pavidale. į 


*) Lavonas — numirėlio kūnas. 

Juokdariai tie bedieviai! - Jie reikalauja, kad jiems viską 
parodytumei pirštu, kad jie galėtų sauja apčiupti. Ko tik. 
negali pasakyti, kaip du ir du — keturi, tai to jiems ir nėra. 
*Argi taip? Argi viską yra galima parodyti pirštu? Yra 
slaptįs gamtoje, yra ir Religijoje, kurių žmogaus protas 
ikišiol nepasiekė ir, rasi, niekados nepasieks. Juk karštis 
sutirpą ledą, vašką, gelžį, o sukietina kiaušinį. Ar tu su- 
pranti, bedievi, kaip tai įvyksta? Ne, nesupranti, 


/Tat matai, kad yra daug daiktų ant svieto, kurių nei 
pirštu parodysi, nei sauja apčiupsi. Prisieina tikėti ir gana. 
Antrą vertus, juk krikščionis nieko tokio netiki, kas nebūtų 
Dievo apreikšta, kas nebūtų šv. Rašte užrašyta. Tepasako-“ 
gi bedievis, ant ko pasirėmęs jis niekus plepa? Ant nieko. 
Ginčyja bet ginčyti, pamato nė jokio, vieni tušti žodžiai, vėjo 
vaikomi. 

Iš to išeina, kad mūsų kūno ateitis yra gan svarbi. 
Mūsų kūnas neliks žemėje, jis kelsis, bus jam paskirta kita 
vieta be kapų. Nuo mūsų pačių pridera gauti gerą vietą. 
Žinoma, gera vieta yra visuomet skiriama geram žmogui, 
o laidokui yra duodama pati prastoji, pragare. 


2 Žmogus ir gyvulys. 


Bedievai neranda nė jokio skirtumo tarpu žmogaus ir 
tarpu gyvulio. Jie sako, kad žmogus, arklys, avinas, paršas 
ir kiti esą vis ta pati. 


Argi taip? Argi vis ta pati? Aš arkliu važiuoju, ariu, 
akėju, o arklys negali važiuoti, arti, akėti manimi. Avinui 
aš galiu kailį nulupti ir kailinius pasisiūti, 0 avinas negali 
to padaryti su manimi. Paršą aš galiu paskersti ir jo Ia- 
šinius suvalgyti, 0 paršas nepaskers manęs. - Taigi, regi, 
Skaitytojau, kad žmogus ir gyvulys ne vis ta pati, kad yra tar- 
pu jųdviejų skirtumas — ir skirtumas labai didelis. Bet to 
skirtumo reikia dar jieškoti kitur. Mes taip ir padarysime, 
pajieškosime, kame jis ypatingai apsireiškia. 

Jau pati kūno forma skiria žmogų nuo gyvulio. Gy- 
vulys vaikščioja ant keturių kojų, galvą palenkęs žemyn, o 
žmogus iš pat mažumės stiepias augštyn, eina galvą pakėlęs, 
žiūri drąsiai į visą pasaulį, jaučias esąs jo karaliumi, nau- 
dojas ana valdžia, kurią gavo Rojuje ant visų sutvėrimų 
(Gen. I, 26, 28). Žmogaus visi sutvėrimai bijo. Beširdis 
vilkas, kraugeris tigras, girių kunigaikštis liūtas, neužkabįs 
žmogaus niekados, negu užkluptas gįsis. Visi laiko žmogų 
didžioje pagarboje. Visi nujaučia, kad žmogus tai jų po- 
nas, kurio nepridera užkabinti. Žvėrįs, paukščiai ir visi ne 
dėlto gerbia žmogų, kad jis yra baigęs gimnaziją, univer- 
sitetą — jie to nesupranta, jiems žmogaus mokslas ne gal- 
voje — ale gerbia dėlto, kad tai yra žmogus, kad yra žemės 
karalius.  Žvėrįs ir paukščiai vienodai vengia akademijos 
studentą ir sodžiaus mužikėlį. 

Žmogus turi kalbą, o gyvulys neturi. Kalba yra tai 
brangiausia dovana, tik vienam žmogui suteikta, kitam nie- 
kam. Ta dovana skiria žmogų nuo visų kitų sutvėrimų. 
Kalbai padedant, ko mes negalime išreikšti! Didį džiaugs- 
mą, sunkų rūpestį, baisią sielvartą, išreiškiame tam tikrais 
žodžiais. Dagi mintį, apskelbiame visiems viešai. Ir kas 
per liaunumas to mūsų liežuvio! Ir dvilinkas susiriečia, ir 
visas išsitiesia, ir prisikloja, ir augštyn pasikelia, kuomet jam 
prisieina kalbėti. O koks žodžių įvairumas! Kas gaidos 
keistumas! Štai, lietuviška kalba turi bent 80000 žodžių 
šakninių. Kas čia per kalbos turtas, kokia begalinė žodžių 
krautuvė! Ir nė vieno žodžio nėra bereikalo, kiekvienas 
nurodo kokinors daiktą, kokiąnors mislį. Žmogus savo kal- 
ba yra panašus į muzikantą, kurs vedžioja pirštus ant kan- 
klių stygų šen ir ten. Kad pirštą laiko prie stygos galo, kank- 
lės skamba drūtai, kuomet pirštą pastūmėja arčiau vidurio, 
kanklės maino gaidą. Žmogus taipos mankština liežuvį ir 
čiaupo lūpas pagal to, ką turi ištarti. 

Bet ar taip yra su gyvuliais? Ar jie turi kalbą? 

Gyvuliai turi liežuvį ne prastesnį už žmogų, ale kalbos 
neturi. Tepasako vilkas, ar lapė pamokslą, ar pasakys? 
Stai, 2a8iyo turi tiktai dvi gaidi, šeipjau žvengia, o supykęs 

žviegia. Jautis paprastai bliauna, o pamatęs svetimus gal- 
vijus baubia. Šuo loja ir staugia. Višta kadakčioja ir kar- 
kia, viščiukus šaukdama trupina. Tai ir viskas, ką gyvuliai 
ir paukščiai gali pasakyti. Jei kaikurie, kaip antai lakštin- 
gala, daug prigieda meilės mėnesyje, užtat paskui tyli kiaurus 
metus. 

Žmogaus protas yra taip platus, kaip visas pasaulis. 
Žmogus gali viską apsvarstyti, ištirti ir numanyti, kaip pa- 
daryti. Paimsime nors darbą. Protas nurodo, ką aš privalau 
dirbti pavasarį. Nurodo, kaip reikia išdirbti žemę, ką kada 
sėti, kad-užderėtų. Protas man pasako, kokį padargą reikia 
įsitaisyti, kad tiktų mano ūkiui, pasako, kaip .pataisyti, jei 
kas pagenda. Protui padedant, aš išgalvoju kuomet ką pi- 
giai pirkti, kuomet brangiai parduoti. Protas man pataria, 
ar leisti šįmet dukterį už vyro, ar palaukti kitų metų; už kurio 
leisti, ar už Jurgio, ar už Jokūbo. 

Gyvulys negali to viso padaryti. Jeigu ką daro, tai daro 
arba savo prigimtu instinktu (papročiu), arba išmankštinimu 
(dresūra). 

Salemonas jau patėmijo, kaip tai plačiai siekia žmogus 
savo protu. Jis sako: „Dievas leido man žinoti tuos daiktus, 
kurie yra: kad žinočiau, kaip stovi žemės skritulys, ir gai- 
valų galybės. (Kokia yra) Pradžia ir pabaiga, ir laikų vi- 
durys, mainos atamainų, ir permainos laikų. Metų bėgis ir 
nustatymas žvaigždžių. Žvėrių prigimtis ir bestijų pykčius, 
galybė vėjų ir žmonių mintis, medžių įvairybė ir šaknių spė- 
ka. Ir kasnors yra paslėptas ir nežinomas, išmokau: nes 
visų daiktų išmokė mane darbininkė išmintis.“ (Sap. VII, 
17—21)) - 

Ar yra pas galvijus bent kokia pažanga? Nė jokios. 
Kuomet žmonija pasinaudodama savo protu žengia pirmyn, 
visi kiti gyvi sutvėrimai stovi ant vietos. 

Pradėjus nuo urvinio žmogaus, kokią tai didelę atamainą 
regime ligšiol. Ar buvo seniau toks mokslas, tokia pra- 
monė, tokie išdirbiniai, kaip kad yra dabar? Kas buvo anuo- 
met susekęs, kad žemė sukas, ne saulė? Kas buvo įspėjęs, 
kiek yrasmylių iki mėnulio, iki pačios tolimosios žvaigždės, 


Neptuno? Kas buvo važinėjęs ugnimi ir žaibais (elektrika)? 
Kas buvo skraidęs balonu padebesiuose? O telegrapas kas 
jis? Šiandien visi tie proto stebūklai yra mūsų nuosavybė 
yra žmonijos pažanga. Kad mūsų senuoliai atsikeltų iš kapų, 
nebeatsižintų, kame esą ir ką regią. 


Ar taipgi yra su gyvuliais ir žvėrimis? Ar ir pas juos 
yra kokia pažanga? Anaiptol! Vilkas tebepiauna kumelės 
tokiupat būdu, kaip kad piovė prieš šimtą metų. Varna, 
šarka, blezdinga tebelipdo lizdus taip, kaip pirm paskandos 
lipdė. Skruzdė taip tebebudavoja savo skruzdelyną, kaip Kri- 
stui negimus kad budavojo. Bitė irgi neprasimanė nieko 
keisto. Taigi nė jokios pažangos nė pas vieną. 


Galų-gale. žmogus skirias nuo gyvulio mintimi. Mintis 
(mislis) yra stačiai augšta siena tarpu žmogaus ir tarpu 
gyvulio. Mintis yra vieno tik žmogaus savastis, nė joks 
kitas sutvėrimas jos neturi ir neturės. Mintis yra dūšios 
veiksmas, smagenys yra tik įrankis. Smagenis galime pri- 
lygirti prie vargonų. Kurią dūdą vargoninkas paspaudžia, 
ta ir atsiliepia. Kokią mintį dūšia mums pakiša, tokia ir 
apsireiškia. Kaip iš pagedusių vargonų kad ir sau geras 
vargoninkas neišgaus geros gaidos, taip iš nukrypusių sma- 
genų dūšia neiškels sveikos minties. 

Kas užbrėš rubežių mintei? Ji laksto kur tinkama. Čia 
sėdžiu aš grįčioje, čia šnekuos su prieteliu Amerikoje. Čia 
mąstau, ką valgysiu, ką dirbsiu, kur eisiu, čia svajoju, kokius 
turtus įgysiu, kokią garbę sutiksiu. Čia keliu dukterei vestu- 
ves, čia į kūmo pakasynas rengiuos. Čia slankiuoju pa- 
žemiais, čia skraidau padebesiais. Kart' Danguje giedu su 
šventaisiais, kitkart' bariuos pragare su prakeiktaisiais. Nie- 
kas negali sukliudyti minties: nei gilys vandenynai, nei 
tvirti mūrai, nei kietos uolos, nei pati ugnis. Ta mintis 
myli, nekenčia, trokšta laimės. Ji nėra pakakinta čia ant 
žemės, ji veržias augštyn, kame ir yra jos galutinas tikslas, 
Amžinas gyvenimas. Iš to atžvilgio ir yra žmogus panašus 
į Dievo paveikslą, kaip tai jau buvo pasakyta šeštoje su- 
tvėrimosdienoje (Gen. I, 27). 

Vis tai išeiliojus, pasakyk, Meilutis Skaitytojau, kame 
čia yra tapatybė tarpu žmogaus ir tarpu gyvulio? Ar ne 
tečiaus yra begalinis skirtumas? Bet paklydėliams tai ne- 
rūpi, jiems rūpi tik ginčyti. 

Anglas Darvinas pridėjo prie visų klaidų apie žmogų 
dar vieną, ir tai gan juokingą. Jis plepa, būk Žmogus esąs 
ne sutvertas, ale išvirtęs į žmogų iš bezdžionės. Pagal 
Darvino mūsų pratėviai buvę bezdžionės. Meilutis Skaity- 
tojau! tai ir tavo bobutė buvo bezdžionė. Tu paeini, anot 
Darvino, nuo keisto žvėrio. Biaurios tavo metrikos! 


Ale čia kiekvienas supras, kad ta Darvino teorija yra 
niekų-niekai. Jeigu tai būtų kuomet buvę, tat galėtų būti 
ir dabar. Tai yra, galėtų ir šią gadynę bezdžionė pavirsti 
į žmogų. Vienok to nėra, kaip ir kituomet kad nebuvo. 
Nuo kol svietas pažįsta bezdžiones, jos tebėra kokios buvu- 
sios, nepažengė nė žingsnio pirmyn ir nepasidarė nė viena 
žmogumi. 

Tie bedievių plepalai apie išvirtimą vieno sutvėrimo 
į kitą vadinas Evoliucija- -Išsivyniojimas. Bedieviai 
niekaip nenori sutikti su tuomi, kad Dievas sutvėrė augalus 
ir gyvulius ir žmones, jie nenori pripažinti iš viso, kad Die- 
vas būtų kanors kada tvėręs. Jie stygauja, juog viskas išsi- 
vyniojęs savaimi, be jokio Sutvertojaus. Kad tame skaitliuje 

"ir žmogus neišėjęs iš Dievo rankų, ale išvirtęs iš bezdžionės, 
Tokiu būdu bedieviai padarė visus žmones bezdžionės sūnu- 
mis ir ainiais. 

Mes, krikščionis, neprivalome stebėtis iš tokių klaidų. 
' Dabar virto keista gadynė, kad kiekvienas gali tauzyti kas 
vien patinkama. Ar tai galas? Pagyvenę, išgirsime dar 
kokią šviežią naujieną; rasi bedieviai praneš, kad pasaulis 
subliuro. Juk anuomet rašė visuose laikraščiuose, kad Bielio 
kometa perkirsianti žemės taką, susitiksianti su žeme ir abi 
susikulsiančios. Vieni juokai! Būk kometa ir žemė tai du 
girtu mužiku, kuriuodu negali prasilenkti ir susikliudo. Visi 
tie ginčai yra daromi vien tik tam, kad atstatytų Dievą nuo 
sutvėrimosdarbo ir paniekintų Jo rėdą ir Apveizdą. Bėdnos 

tų bedievių galvos! kiek jos privargsta begalvodamos, kaip 
čia nuversti pasaulio Inkūrėją nuo sosto. Tuotarpu Inkūrėjas 
sėdi sau sveikas ir šypso iš nykštukų velto triūso! 


8. Žmogaus liktynė. 
„(Praedestinatio.) 


Žmogaus liktynė yra dvejopa. Viena yra žemiška, kita 
— anapus grabo. Pirmosios vardas: Ašarų Pakalnė, 
antrosios — Amžinastis. Čia tai vėl nebegalima susi- 
kalbėti su bedieviais. Mes niekaip netikime, pagrąžįsią rojų 
ant žemės, o jie kala mums galvon dieną-naktį, kad rojus 
būsiąs, tik reikią jų klausyti ir taip daryti, kaip jie kad sako. 

Tai teisybė, juog žmogui nėra gerai ant šio svieto, 
juog jis yra vargo pelė, ligų maišas, ale tai tinkas ne be 
Dievo valios. Beprotis sako: Dieve! kodėl mane apleidai! 
O čia Dievas neapleido, bet veda mane paėmęs už rankos 
prie galutinio tikslo. 

Skaitytojau! ši pasaka paaiškįs tau bent kiek, kaip kada 
piktas daiktas išeina ant gero, kaip Dievo Apveizda gelbi 
žmogų. 

Buvo šv. Martinas. Stipriai pašalo ir mūsų sodžiaus 
ežeras apsidengė ledu. Atėjo pas mane kūmas ir kviečia 
važiuotų drauge kieman. Bet aš iš vakaro sunkiai apsirgau, 
pykau ant ligos, kam mane paguldė lovon. Likau nevažiavęs. 
Mano kūmas iškako vienas ir ežero viduryje nuskendo įl8- 
žęs. Kane sirgęs, ir aš būčiau prigėręs. 

Antraip vertus, mes patįs tankiai esame kalti mūsų ne- 
tikusios liktynės. Štai mes prakišame kaikada. Prakišame 
dėlto, kad esame žmonės. Vienas Dievas tiktai neprakiša, 
nes Jis ateitį žino. i 5 

Kenčiame begalę visokių vargų, tankiausiai paeinančių iš 
mūsų pačių kaltybės. Kaip gyvename? Kart“ neprivalgome, 
kitkart persivalgom. Kart' persigerime, kitkart' trokštame, 
Kart' „persimiegame, kitkart'  budėjame  kiaurą naktį 

prie kortų. Kart' persišaldome, kitkarP  sukaistame 
be jokio reikalo ir  pasidarome raudoni kaip virti 
vėžiai. Vis tai neeina ant sveikatos, vis tai tyčiomis gadi- 
name patįs savo liktynę. Jeigu čia pridėsime degtinę, ne- 
tikusią virtuvę, tat pigiai suprasime, dėlko mes kenčiame. 
Jau gudragalvis Seneka yra pasakęs, iš kur pasikelia be- 
galinė daugybė ligų. Jis sako: „Stebiatėsi iš kur tiekai ligų, 
suskaitykite, kiek yra tarpu jūsų virėjų.“ Virtuvė daugiau 
užmuša žmonių už karę. Taigi, ne liktynė yra kalta visų 
mūsų vargų, ale mes patįs esame kalti, kad viską apverčiame 
ant pikto. 

Bedieviams pikta, kodėl ne visų žmonių liktynė yra 
vienoda, kodėl vienas yra ponas, o kitas ubagas. 

Žmogus yra Dievo leistas, kad gyventų draugijoje, kad 
toje draugijoje būtų prietelystė, geradarystė, bendra pa- 
gelba, kad draugijos sąnariai kitas kitam padėtų ir kad 
tokiu būdu visi gyventų laimingai. Žmonija panaši į laik- 
rodį, kame yra pilna ratų ir ratukų, plunksnų ir plunksnelių, 
rodyklė, klapatė ir nuosvaros. Visi tie daiktai nėra lygųs, 
o vienok visi yra reikalingi. Nukabink vieną nuosvarą, iš- 
imk vieną ratuką, laikrodys paklys, ar ir visai sustos ėjęs. 
Šv. Povilas yra pasakęs, juog ne visi indai yra paskirti 
tam pačiam reikalui, vienas stovi ant stalo, o kitas po lovos 
nakties bylai. Taip yra ir su žmonėmis. Mokslo vyras tyri- 
nėja gamtos paslaptis, ale jis negali būti nevalgęs, jis rei- 
kalauja ūkininko, kad jam pristatytų duoną. Jis reikalauja 
amatninko, kad jam pasiūtų avalynę ir švarką. Jeigu ūki- 
ninkas pamestų plūgą, kurpius ylą, siuvėjas adatą ir pa- 
sakytų: Mes nebedirbsime, mes norime būti mokslo vyrais, 
kas išeitų iš to? Žmonija pragaištų beregint. Ta pati būtų, 
jei kiekvienas panorėtų būti ponu. Kas tuomet besiūtų 
batus? Kas beartų? Kas karves bemilžtų ir kiaules be- 
liuobtų? Teisybė, tuomet nebebūtų ponų, ale nebebūtų nė 
tarnų, būtų tik visuotinė suirutė, būtų tai draugijos mirtis. 
Taigi žmonių lygybė yra karštagalvių svajonė, kuri negali 
įvykti iki pasaulio pabaigos. Visuomet buvo ir bus turtingi 
ir beturčiai, meistrai ir darbininkai, mokslavyriai ir nemo- 

kyti. Dėlko vienas yra turtingas, o kitas bėdnas, tai priguli 
nuo šimto priežasčių, kurių aš. Čia neapsiimu išrokuoti, 
Pasakysiu tik tiek, juog vienas yra tinginis, kitas yra kleidi- 
kas ar girtuoklis, trečias gimė iš bėdnų gimdytojų, kurie 
nieko jam nedavė. 


Ypatingai rėkauja žmonių lygybę kai-kurie socijalistai. 
Pagal jų nuomonės nuosavybė ir priderystės privalo būti 
padalintos lygiai tarpu visų Žmonių. Sakysime, jei aš turiu 
užpelnęs dešimt rublių, tat turiu atiduoti penkis tam, kurs 
neturi. Jeigu aš turiu žemės valaką, tat reikia atiduoti pusę 
tam, kurs jos neturi. Kad niekam nebūtų persunku, reikia 
pasidalinti darbu, reikia visiems arti, šieną „piauti, griovus 
kasti. Tuomet būsianti lygybė. 


Bet ar tai yra galimas daiktas? Niekados! Norint 
visus sulyginti, reikėtų, kad visi būtų vienodo vikrumo ir 
vienodo gabumo, kad visi vienodai mylėtų darbą, kad ne- 
būtų nei slinkių (tinginių), nei švilpikų, nei palaidūnų, kad 
visų protas ir sveikata būtų tokiapat. Begu taip yra ant 
svieto? Tvirtesnis visados padarys daugiau už silpnąjį, ga- 
besnis užpelnys viršaus, sukresnis suras būdą, kaip su- 
trumpinti darbo laiką. Pasibaigs tuomi, juog vienas bus 
pertekęs, o kitas skurdęs skutrs. 


Šalip to yra žmogui prigimtas noras turėti savastį. Ma- 
žas "vaikas išreiškia jau tą norą. Gavęs blizgalą nuo mo- 
tinos stipriai sugniaužia savo delnutyje ir nė kiek nėra pa- 
linkęs atiduoti jį kitam vaikui. Imti pradėti dalinti turtus, 
privaisintume dykaduonių ir nieko gero neišeitų iš to. Dabar, 
kuomet aš žinau, kad įgytas turtas yra mano, kad. niekas 
jo iš manęs neatims, aš bėgu, triūsėju, rūpinuos. Nuosavybė 
yra didžiausias akstinas žmonių triūso. Jei nuosavybės ne- 
būtų, niekas nieko nebedirbtų, lauktų tik, kuolaik socijalistai 
paims iš kito ir jam duos. Privesiu čia vieną paveikslėlį, 
kaip išėjo anuomet su lygybe. Tai tikos 1864 m. Vyres- 
nybė, norėjusi sunaikinti Kauno gubernijos ūkininkus, kad 
šie nebekeltų daugiau maišto (bunto), pasiuntė liustracija 
ir 15 apkarpyti tvirtesnius gaspadorius, 0 nuokarpas ati- 

duoti bežemiams. Pasakyta, padaryta. Bežemiai gavo, kas 
po dvi, kas po tris, po penkias dešimtines. Rodės jie dabar 
bus laimingi, pasistatys triobas, išdirbs tą gautos žemės 
sklypa ir „gyvęs -sau dainuodami. Bet išėjo kitaip. Metų 
dešimties netruko, kaip mūsų dziesęcinikų vos keli beliko. 
Vieni išpardavė savo dešimtines, kiti pragėrė ir išnyko, 
kaip žydų bitės. Sulygink dabar visus, kad nori! 

Viena tiktai lygybė yra galima ir būtinai reikalinga: 
Pilietiška Lygybė. Tai yra, visi gyventojai privalo 
būti lygūs prieš įstatymą (zokaną). Tas įstatymas“ reikia, 
kad atsakytų žmonių karaktoriui, būdui ir reikalams. Kad 
būtų teisingas ir uolus sargas teisių ir laisvės. Kad globtų 
kiekvieną lygiai, neskiriant nei pono, nei ubago, nei bajoro, 
nei mužiko, nei vyro, nei moters, nei žydo, nei krikščionies. 

Antroji žmogaus liktynė yra Amžinastis. Krikščio- 
nis žino, kad tokia bus jo Amžinastis, koks bus gyvenimas 
čia ant žemės. Žino, kad jei gyvęs dorai, gaus dangų, jei 
piktai — gaus pragarą. „Kas užlaikė Jo (Dievo) prisakymus, 
kuomet-gi yra apleistas?“ (Eceles II, 12). 

Išrinktieji tikrai bus išganyti. Tai žinome iš Evange- 
lijos, kame yra pasakyta: „Eikite, palaiminti Tėvo mano, 
gaukite karalystę jums suteiktą nuo pasaulio įkūrimo.“ 
(Math. XXV, -34.) Ar mes prigulime prie tų laimikų, ku- 
riuos Dievo mielaširdystė paskyrė nuo amžių dangun? Do- 
ras žmogus telkia vieną dorybę prie kitos, renka krūvon 
dvasišką pelną ir žengia žingsnis po žingsnio garbės tėvynėn, 
Taip mano krikščionis apie savo liktynę anapus grabo. 

Ale bedievis mano kitoniškai. Jis sako: Jeigu esmi 
paskirtas Dangun, tat ir būsiu Danguje, nors ir nepelnyčiau 
Dangaus. 

Taigi, kad ne! Dievas paskyrė Dangun tik tuos, kuriuos 
regėjo pelnančius Dangų, o apsileidėlių nepaskyrė. Dan 
gus yra užmokesnis už gerus darbus. Jeigu šių nebuvo ir 
nėra, tat tokiam žmogui ir Dangaus nėra. Ištikro, už ką-gi 
jam duoti Dangų, kad jis nepelnė? 

Juk Dievas žino viską. Žino, kiek aš metų gyvęsiu, 
žino kas su manimi tiksis per gyvenimą, žino užderės, ar 

neužderės mano dirva, žino, ar aš būsiu turtingas, ar bėdnas. 
Ar tai. dėlto, kad Dievas žino, aš neturiu šauktis susirgęs 
prie gydytojo, neturiu imti vaistų, neturiu saugotis nuo prie- 
puolių, neturiu sėti dirvos, neturiu pelnytis ir privalau ran- 
kas nuleisti dėlto, kad Dievas žino, kaip man bus? Jeigu 
tat rūpinamėsi žemiškuose daiktuose, tat kodėl turė- 
tume nesirūpinti apie išganymą? Dievas, paskyręs žmogų 
Dangun, nepaliuosavo jo nuo krikščioniškos jautrybės, nuo 
maldos, nuo saugojimosi grieko, nuo pildymo gerų darbų. 
Evangelija sako: „Rūpinkitės, kad per gerus darbus užtikrin- 
tumėte jūsų pašaukimą ir išrinkimą.“ (Petr. I, 10.) 


Bedievis vėl sako: Juk Dievas mane tverdamas regėjo, 
kame aš būsiu: Danguje, ar pragare. Tai taip ir turi būti, 
nieko man daugiau nelieka, kaip laukti. 


Sakysime, aš sunkiai apsirgau. Kam man gydytis, jei 
yra man lemta mirti, tat ir mirsiu, jei yra lemta išgyti, tat 
išgysiu be aptiekos. Pasakyk, Meilutis Skaitytojau, ar žmo- 
nės taip daro, ar nesigydo iš paskutiniosios ? 


Dievas žino, ar šįmet bus geri metai, ar blogi, tat 
kam-gi arti lauką, juk taip bus, kaip Dievas žino. 


Turiu bylą su kaimynu. Dievas žino, ar aš ją išlošiu, 
ar pralošiu. Tat kamgi man advokatas, bus taip, kaip Die- 
vas žino. 


Argi žmonės taip elgias? Anaiptol! Nežiūrint į tai, 
juog Dievas žino, kiekvienas rūpinas savo reikalais ir ne- 
laukia, kol kas bus. Vis tinkas ant svieto ne dėlto, kad 
Dievas žino, ale Dievas žino dėlto, kad turi tiktis. Štai 
aš palūžau koją. Palūžau ne dėlto, kad Dievas žinojo, bet 
palūžau iš kokios-nors priežasties. 


Tą patį reikia pasakyti ir apie išganymą. Gyvenk 
krikščioniškai ir Dievas žinos tave būsiant Danguje. Jeigu 
guli griekuose, pildai nedorybes, esi pasileidęs, niekini iš- 
ganymą ir neketini pasitaisyti, tuomet Dievas žino tave tek- 
siant pragaran ir tu tikrai ten atsidursi. 

9, Socijalistai. 

Socijalistai seniai pragarsėjo užsienyje. Jų vadovas Be- 
belis nebe šiandien trenkė vokiečių parliamente. 

Socijalistai šalip kitų klaidų ginčija Dievą ir remia savo 
mokslą ne ant krikščionystės pamato, ale ant vėjo. Pertai 
visi jų norai vėjais ir nueina. Visas socijalistų mokslas, ap- 
lenkus kai-kuriuos punktus, yra tuščia svajonė, panaši grei- 
čiau į sapną, nekaip į tikrybę. 


Socijalistai prižada žmonijai rojų, kuriame plaukia ketu- 
rios upės. Viena iš jų neša auksą, o kitose teka pienas ir 
medus. Gavus tokį rojų, bereikia tik auksą griebti rėšku- 
čiomis, pieną ir medų semti semtuvu. Tokie malonūs prie- 
žadai, žinoma, masina prie savęs kvailius, ir socijalismo pa- 
sekėjų skaitlius dauginas kasdien. Bet ar tai gali kuomet 
įvykti toks laimingas gyvenimas ant žemės, niekas nesitei- 
rauja. Visuomet žmonės noriai į tai tiki, ko geidžia, kas 
jiems tinka. 

Socijalistai buvo mėginę nekart? įkurti savo karalystę 
Amerikoje, Belgijoje ir kitur. Pasibovijo lyg maži vaikai 
vandens burbulais ir išnyko. 

Tarpu kitų socijalistų klaidų yra savasties klaida. So- 
cijalistai reikalauja, kad visi turtai, visi padargai, visi pi- 
nigai, prigulėtų ne vienam, bet visiems. Aiškiau pasakius, 
kad viskas būtų valstijos, o jau valstija kad dalintų kam 
ko prireikia. Bet mes žinome iš kasdieninio patyrimo, kaip 
nemalonu yra žiūrėti iš svetimų rankų, kaip nuobodu yra 
laukti, kol kas man duos. Tai viena. Antra, valstija, tai 


„ne Dievo Apveizda, ji negali aprūpinti visas kertes ir už- 


kampius, negali įeiti į giliausias žmogaus gyvenimo smulk- 
menas. Priegtam valstija turi ne vieną šeimyną, ale turi 
tūkstančius. O tie tūkstančiai turi tūkstančius reikalų. ' Tat 
kaipgi čia visus ir visur pakakinti, o. pakakinti reikėtų dėlto, 
kad niekas neturėtų savo, visi lauktų kada duos. Tai ma- 
tai, mano Skaitytojau, ar ne tuščia svajonė, ar ne sapnas 
užsimanyti panaikinti savastis? 

Socijalistai nepripažįsta moterystės.  Socijalistui tiek 
verta moterystė, kiek jaučiui pavasarį karvės prietelystė, kiek 
gaidžiui vištos draugystė. Pagal socijalistų mokslo mote- 
rystė niekas neesanti daugiau, kaip tik lyties meilė. Kuomet 
bernaitis su mergaite mylis, tai jau ir moterystė. Kuolaik 
lyties meilė neatšalo, tuolaik vyras galįs gyventi su pačia, 
pati su vyru. Sulyg meilė sunykusi, abu galį pasimesti ir 
jieškoti sau naujos poros. Jei ir antrą kartą meilė ding- 
sianti, reikią vesti ir tekėti trečią, ketvirtą, penktą, ir nors 
dešimtą atvejį. Užusakai ir vinčius esą niekam nereikalingi. 
Taip manant apie moterystę, žinoma, nė jokios moterystės 
nebelieka. Lieka tik gyvuliškas lyties geidulys ir nieko kito. 
Pasakyk, Meilutis Skaitytojau, ar tu sutiktumei išleisti tavo 
dukterį — jei ją turi — tokion moterystėn?  Kuomi tokia 
moterystė bebūtų geresnė už žvėriukų, paukščių poravimosi? 
Tečiaus būtų kur-kas prastesnė, nes neprotingi sutvėrimai ne- 
pasimeta be laiko, gyvena krūvoje ikitol, kol vaikus už- 
augina. Dagi beširdis vilkas nemeta savo vilkės lygpat kito 
advento. 


Kaslink vaikų, socijalistai-palieka juos tėvams tiktai pa- 
tol pakol tebėra visai mažučiukai, paskiaus reikia atiduoti 
valstijai. Valstija talpina kūdikius tam tikrame rūme drauge 
su kitais vaikais; ten juos augina, moko. Žinoma, poterių 
ir katakizmo nemoko, apie Dievą nė neužsimena. Tokiu 
būdu vaikai auga, virsta į vyrus ir mergas negirdėję, ar yra 
koks Dievas, ar ne. Pasidaro bedievių karta ir eina tokių 
auklėtinių gyvenimas betvarkės ir paleistuvystės keliu. 


Socijalistai sakos nekliudą tikėjimo. Tikėjimas esąs pa- 


šalinis daiktas. Teisybė, žmonėms jie tuotarpu neprikaišioja: 


tikėjimo, nes gerai žino, kad nieko tuomi nepelnys, ale dar 
viską pagadįs. Socijalistai žino, kad nepigu yra atitraukti 
krikščionį nuo Dievo. Ale jie varo savo darbą ištolo, ap- 
linkui, kad žmogus nesuprastų pavojaus. Niekina kunigus, 
Bažnyčios apeigas, pasninkus, maldą, išpažintį ir kitus šven- 
tus daiktus. Mat jie šitaip galvojo: jei žmonės kunigų ne- 
beklausys, nebevaikščios į bažnyčią, tikėjimas savaimi numirs. 

Taigi, Meilutis Skaitytojau, nurodžiau tau šitoje kny- 
gutėje stambesnes paklydėlių klaidas, smulkesnes tu pats nu- 
versi. Baigdamas rašyti, vieną, tik dar daiktą tau pasakysiu, 
neklausyk visų plepalų, turi Kristaus mokslą, jį sek, pagal jo 
gyvenk ir būsi laimingas čia ant žemės ir anapus grabo. 
Rojaus nesulauksi, neteisybė, ką žada paklydėliai, Žmonija 
gali pagerinti savo būvį, gali palengvinti ateityje savo var- 
gus, ale tai tiksis ne ginklais, ne ugnimi, ne krauju, tiksis 
ramiu. darbu, šviesos takais. Apšvietimas tai pamatas, ant 
kurio reikia statyti laimės rūmą, o revoliucija tai audra, kuri 
nuvėtčia drauge su palaikiu ir naują budinką. Taip liūdy- 
ja amžių istorija! ž 


G 


RODYKLĖ, 


1, Bedieviai 

2. Dievas 

3, Siela (Dūšia) 

4, Sąžinia . A 
5, Dūšios amžinumas . 
6. Prisikėlimas 

1. Žmogus ir gyvulys 
8. Žmogaus liktynė . 
9, Socijalistai . 


„Spaudos“ spaustuvė, Tilžėje 
Aukštoji gatvė 59 


1 


